
“TRANSFERENTZIA BIDEZ ORDAINTZEKO ESKABIDEA” (VII. ERANSKINA) BETETZEKO JARRAIBIDEAK

Transferentzia bidez ordaintzeko eskabidea zuzen betetzeko eta aurkeztu beharreko dokumentazio osagarria zehazteko xedez idatzi dira honako jarraibideak:

1. -PERTSONA FISIKOAK
Transferentzia bidez ordaintzeko eskabidea eskatzaileek edo haien banketxeak bete behar dute. Honako datuak bete behar dituzte:

· Eskatzailea: dirulaguntza eskatzen duenaren datuak idatzi (izen-abizenak, NAN/AIZ/pasaportea, helbidea…). Izen-abizenak NAN, AIZ edo pasaportean agertzen diren bezalaxe idatzi behar dira.

· Banku-kontua: adierazi kontuaren titularraren datuak (“Eskatzailea” ataleko izen-abizenekin bat etorri behar du), baita IBAN kodearen 24 digituak ere (ES + 22 digitu: ES__ ____ ____ __ __________). 

BIC kodea hautazkoa da Espainiako entitateendako. 

· Bankuaren ziurtagiria: banketxeak bete beharrekoa, aukera hori hautatzekotan BAKARRIK. 
· Kontuan ordaintzeko eskaera: bete atalak (izena, tokia eta data, eta norberaren izenean edo beste baten izenean eskatzen den) 

Dokumentua eskatzaileak sinatu behar du, “eskatzailearen sinadura” jartzen duen tokian.

· Ahalordea: ez da atal hori betetzea eskatzen, nahiz eta norbait ordezkatuz jardun.

Dokumentua eskatzaileak berak betetzen badu, titularra dela egiaztatzen duen dokumentu bat aurkeztu beharko du, bertan titularraren IZEN ABIZENAK eta IBAN kodeko DIGITU GUZTIAK ageri direla (bankuko ordainagiria, aurrezki-kontuaren fotokopia bat., banku-transferentziaren egiaztagiria...).

2.- PERTSONA JURIDIKOAK
Transferentzia bidez ordaintzeko eskabidea bete behar du:

a. Entitate juridikoak berak, kasu horretan ahaldunak elektronikoki sinatu behar du dokumentua eta banku-entitateak egindako titulartasun ziurtagiria aurkeztu behar du (online bankan jaisten ahal da klabeak erabiliz);

b. edo banku-entitateak.
Honako atalak bete behar dira:

· Eskatzailea: dirulaguntza eskatzen duen entitate juridikoaren datuak jarri. Izena eta arrazoi soziala IFKn ageri den bezalaxe jarri.

· Banku-kontua: kontuaren titularraren datuak adierazi (“Eskatzailea” ataleko izen-abizenekin bat etorri behar du), baita IBAN kodearen 24 digituak ere (ES + 22 digitu: ES__ ____ ____ __ __________).

BIC kodea hautazkoa da Espainiako entitateendako.

· Bankuaren ziurtagiria: banketxeak bete beharrekoa, aukera hori hautatzekotan BAKARRIK. 
· Kontuan ordaintzeko eskaera: atalak bete (entitate juridikoa, tokia eta data, eta norberaren izenean edo beste baten izenean eskatzen den). 

Dokumentua entitate juridikoko ahaldunak sinatu behar du, “eskatzailearen sinadura” jartzen duen tokian.

· Ahalordea: ez da atal hori betetzea eskatzen, nahiz eta besteen izenean aritu.

Pertsona fisiko zein juridikoen kasuan, dokumentuak JATORRIZKOA izan behar du (dokumentu fisikoa Gazteriako unitatearen bulegoetara eraman, bidali postaz edo mezulari bidez, edo aurrez aurre erregistratu) Honako kasuetan ez da beharrezkoa jatorrizkoa izatea:

· Transferentzia bidez ordaintzeko eskabidea elektronikoki sinatuta dagoenean eta banku-entitateak emandako titulartasun ziurtagiria aurkezten denean.

Oharra: Ezinbestekoa da Iruñeko Udalak eskura jartzen duen Transferentzia bidez ordaintzeko eskabidearen eredua erabiltzea. Ez dira baliozkotzat joko beste Administrazio publiko batzuen agiriak.

